31. ΑΠΟΦΑΣΙΣ ΥΠΟΥΡΓΩΝ  ΣΥΝΤΟΝΙΣΜΟΥ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. 32961 της 17 Μαρτ./3 Απρ. 1962  (ΦΕΚ Β' 115) Διόρθ. Ημαρτ. εν ΦΕΚ Β΄137 της 21  Απρ. 1962 Περί εσωτερικού κανονισμού διοικητικής λειτουργίας Νομαρχιακών Ταμείων. Έχοντες υπ' όψιν την παρ. 6 του άρθρ. 9 του Ν.Δ. 3770/1957 αποφασίζομεν : ΚΕΦΑΛΑΙΟΝ Α' Άρθρ.1.-Η εσωτερική διοικητική λειτουργία των, δυνάμει του Ν.Δ. 3620/56, συσταθέντων Νομαρχιακών Ταμείων, διέπεται υπό του παρόντος κανονισμού. Διοίκησις Άρθρ.9.-Αι διοικητικαί αρμοδιότητες των Υπηρεσιών του Ν.Τ. είναι : α)Η παρακολούθησις των υποθέσεων των αναγομένων εις την εν γένει υπηρεσιακήν κατάστασιν του προσωπικού. β)Η τήρησις του πρωτοκόλλου εισερχομένων και εξερχομένων εγγράφων και η έγκαιρος παράδοσις τούτων προς ενέργειαν εις τα αρμόδια όργανα. γ)Η διεξαγωγή της διεκπεραιώσεως της αλληλογραφίας εν γένει. δ)Η διεξαγωγή της αλληλογραφίας της μη ανηκούσης από απόψεως καθ' ύλην αρμοδιότητος εις τας λοιπάς υπηρεσίας του Ν. Ταμείου. ε)Η τήρησις του αρχείου του Ν.Τ. και η αρχειοθέτησις όλων των εγγράφων ανεξαρτήτως αρμοδιότητος Γραφείου. ζ)Η τήρησις απάντων των βιβλίων αρμοδιότητος του Διοικητικού Γραφείου. η)Η συγκέντρωσις στοιχείων αφορώντων τας πάσης φύσεως εργασίας του Ν.Τ. και η, εν συνεργασία με τας αρμοδίας τεχνικάς υπηρεσίας, κατάρτισις, δι' αυτών, στατιστικών πινάκων. θ)Η επιμέλεια της δακτυλογραφήσεως απάντων των εγγράφων, ή αντιγράφων πρακτικών, καταστάσεων και πάσης αντιγραφικής εργασίας, μερίμνη και ευθύνη της δακτυλογράφου. ι)Η μέριμνα διά την διά του κλητήρος επίδοσιν απάσης της αλληλογραφίας (απλής και επί αποδείξει). Άρθρ.10.-Αι λογιστικαί αρμοδιότητες του Ν.Τ. είναι : α)Η παρακολούθησις της βεβαιώσεως και εισπράξεως των πάσης φύσεως εσόδων του Ν.Τ. ως και η διεξαγωγή της όλης σχετικής αλληλογραφίας. β)Η επιμέλεια της συντάξεως εν σχεδίω του ετησίου προϋπολογισμού του Ν.Τ. μετά της αναλυτικής επ' αυτού εκθέσεως, εν συνεργασία μετά των αρμοδίων Υπηρεσιών. γ)Η μέριμνα διά την συγκέντρωσιν και τον προέλεγχον των δικαιολογητικών δαπανών πάσης φύσεως και η περαιτέρω διαβίβασις τούτων εις την Υπηρεσίαν Δημοσίου Λογιστικού διά τον, κατά τα κεκανονισμένα, έλεγχον, την εκκαθάρισιν της δαπάνης και την έκδοσιν του οικείου χρηματ. Εντάλματος. δ)Η διαφύλαξις των επιστρεφομένων υπό της Υπηρεσίας Δημοσίου Λογιστικού δικαιολογητικών των χρημ. ενταλμάτων, μετά τον έλεγχον και υπογραφήν τούτων παρά πάντων των εντεταλμένων προς τούτο οργάνων. ε)Η παράδοσις των ως άνω δικαιολογητικών εις τον προϊστάμενον της Υπηρεσίας Δημοσίου Λογιστικού διά την παρ' αυτού σύνταξιν του ετησίου απολογισμού και ισολογισμού και η παροχή αυτώ πάσης συνδρομής προς τον σκοπόν τούτον. ς)Η παρακολούθησις της εκτελέσεως του εγκεκριμένου προϋπολογισμού και η φροντίς διά τας, κατά την διάρκειαν της οικον. χρήσεως, τροποποιήσεις και συμπληρώσεις των πιστώσεων αυτού. ζ)Η σύνταξις των, υπό του άρθρ. 13 του κανονισμού οικ. λειτουργίας των Ν.Τ., προβλεπομένων μηνιαίων και τριμηνιαίων καταστάσεων. η)Η σύνταξις των μισθοδοτικών καταστάσεων του προσωπικού πάσης φύσεως του Ν.Τ. και η μέριμνα διά την εκπλήρωσιν των υποχρεώσεων του Ν.Τ. και των υπαλλήλων αυτού προς τα Ασφαλιστικά Ταμεία. θ)Η σύνταξις των στατιστικών στοιχείων των αιτουμένων παρά διαφόρων Υπουργείων ή λογ/σμών κινήσεων μηχανημάτων. ι)Η μέριμνα διά την σύνταξιν και την υπογραφήν παρά των αρμοδίων των πράξεων λήψεως δανείων ως και την σύνταξιν των οικείων βεβαιωτικών καταστάσεων αυτών και την περαιτέρω αποστολήν των εις τα οικεία Δημόσια Ταμεία διά την βεβαίωσιν και είσπραξιν των ληξιπροθέσμων τοκοχρεωλυτικών δόσεων. ια)Η τήρησις απάντων των υπό του κανονισμού οικονομικής λειτουργίας προβλεπομένων λογιστικών βιβλίων. ιβ)Εν γένει η εκτέλεσις πάσης λογιστικής υπηρεσίας μη ασκουμένης παρ' ετέρου οργάνου. Άρθρ.11.-Αι, κατά τα άρθρ. 9 και 10 του παρόντος, οριζόμεναι αρμοδιότητες ως και πάσα, τυχόν, συναφής τοιαύτη, ανατίθενται, εκάστοτε, υπό του Προϊσταμένου του Ν.Τ. εις τους υπαλλήλους αυτού. Γενικά Καθήκοντα Προσωπικού. Άρθρ.12.-Α'.Οι παρά τω Ν.Τ. υπηρετούντες υπάλληλοι, υποχρεούνται προσέτι όπως : α)Επιμελώνται της ταχείας και ακριβούς διεξαγωγής της υπηρεσίας, μονογραφώσι τα σχέδια των υπ' αυτών συντασσομένων εγγράφων, όντες υπεύθυνοι, διά πάσαν καθυστέρησιν, αταξίαν ή πλημμελή ενέργειαν και εισηγώνται εις τον προϊστάμενον του Ν.Τ. β)Ενεργώσι, υπό προσωπικήν των ευθύνην, τα παραδιδόμενα εις αυτούς έγγραφα, τα μεν επειγούσης φύσεως άνευ αναβολής, τα δε λοιπά εντός 3 ημερών, εκτός εάν συντρέχουσι ειδικοί λόγοι μη επιτρέποντες την εντός της προθεσμίας ταύτης ενέργειαν, οπότε οφείλουσι να τηρώσι ενήμερον τον Προϊστάμενον του Ν.Τ. (Μετά την σελ. 214,4082)  Σελ. 214,4083 195-33 Νομαρχιακά Ταμεία 2.Γ.ε.31 γ)Παρέχωσι εις τους πολίτας, εντός του κύκλου των καθηκόντων, προθύμως πάσαν αναγκαίαν πληροφορίαν επί υποθέσεων αφορωσών αυτούς. Β'.Εν περιπτώσει διαφοράς γνώμης ως προς την νομιμότητα ενεργείας τινός μεταξύ προϊσταμένου Ν.Τ. και υπαλλήλου τινός των ανωτέρω υπηρεσιών, η ενέργεια κανονίζεται κατά τας αντιλήψεις του προϊσταμένου του Ν.Τ. υποχρεούται όμως ο έχων διάφορον γνώμην υπάλληλος ν' αρνηθή την θεώρησιν ή μονογραφήν του σχεδίου του εγγράφου, διατυπών εν αυτώ την γνώμην του. Τηρουμένα βιβλία Άρθρ.13.-1.Παρ' εκάστω Ν.Τ. τηρούνται μερίμνη του Διοικητικού γραφείου τα κάτωθι βιβλία : α)Βιβλίον κοινού πρωτοκόλλου. β)Βιβλίον παραδόσεως πρωτοκολληθέντων εγγράφων εις τους αρμοδίους υπαλλήλους. γ)Βιβλίον επιδόσεως απλών εγγράφων. δ)Βιβλίον επιδόσεως εγγράφων επί αποδείξει. ς)Βιβλίον μητρώου και αδειών προσωπικού όλων των κατηγοριών και κλάδων. ζ)Βιβλίον επίπλων και σκευών. η)Βιβλίον μηχανικού εξοπλισμού και υλικών κινήσεως μηχανημάτων. 2.Το υπό του γραμματέως του Δ.Σ. τηρούμενον βιβλίον πρακτικών και αποφάσεων, αριθμείται, μονογράφεται και θεωρείται υπό του προϊσταμένου του Ν. Ταμείου. ΚΕΦΑΛΑΙΟΝ Γ' Χαρακτηρισμός και Αρχειακή  κατανομή εγγράφων Ν.Τ. Χαρακτηρισμός θυρίδος φακέλλου–Αντικείμενα Άρθρ.14.-Α' Διοικητικά. 1.Διοίκησις:α)Συγκρότησις και λειτουργία του Δ. Συμβουλίου. β)Γνωμοδοτήσεις Δ.Σ. επί προϋπολογισμών των Δήμων. 2.Προσωπικόν. Διορισμός απόλυσις τακτικού προσωπικού. Πρόσληψις Τεχνικού και εργατοτεχνικού προσωπικού επί συμβάσει εργασίας σχέσεως ιδιωτικού δικαίου. Μισθοδοσίαι. Άδειαι, Πειθαρχικά, Λοιπαί υπηρεσιακαί μεταβολαί. Ωραι εργασίας προσωπικού. Υπερωρίαι. Αμοιβαί πάσης φύσεως. 3.Εσωτερικός κανονισμός λειτουργίας Ν. Ταμείου. 4.Διάφορα διοικητικά. Δημοσιεύσεις εις τύπον και διαφώτισις. Πεπραγμένα Ν. Ταμείου. Εκθέσεις επί πορείας των εκτελουμένων έργων κλπ. Σελ. 214,4084 195-34 Β'. Οικονομικά–Διαχειριστικά. 1.Προϋπολογισμός–Τροποποίησις αυτού. 2.Απολογισμός–Ισολογισμός. 3.Προληπτικός έλεγχος. 4.Μηνιαίαι καταστάσεις κινήσεως λογαριασμού παρά Υποκ/τι ή Πρακτορείω Τραπέζης της Ελλάδος. 5.Δαπάναι λειτουργίας Γραφείων. 6.Διάφορα οικονομικά στοιχεία (υποβαλλόμενα εις Γενικόν Λογιστήριον ανά εξαμηνίαν) 7.Αποφάσεις εκδόσεως ενταλμάτων προπληρωμής (υπόλογοι–διαχειρισταί, αποδόσεις λογαριασμού υπό τούτων, καταλογισμοί κλπ.). 8.Υπουργικαί αποφάσεις–Εγκύκλιοι και διαταγαί προγραμμάτων περί των εκ Δημοσίων επενδύσεων εκτελουμένων έργων. 9.Χρηματοδοτήσεις Ν.Τ. εκ Δημοσίων επενδύσεων εκ του τακτικού Κρατικού προϋπολογισμού κλπ. (υποφάκελλοι κατά πηγήν εσόδου). 10.Μικρά κοινωφελή έργα (εξ επιχορηγήσεων Δημοσίων επενδύσεων). 11.Μεγαλύτερα κοινωφελή έργα (εξ επιχορηγήσεων δημοσίων επενδύσεων μέχρι προϋπολογισμού 1.500.000). 12.Κοινωφελή έργα εξ επιχορηγήσεων Δημοσίων επενδύσεων. 13.Σχολεία Στοιχειώδους εκπαιδεύσεως και Μέσης Εκπαιδεύσεως (ανεγέρσεις, αποπερατώσεις, επισκευαί κλπ.). 14.Έργα Κοινωνικής Προνοίας και Υγιεινής. Λαϊκαί κατοικίαι. Μικρά εξυγιαντικά έργα απόρων κοινοτήτων (υποφάκελλοι κατά κατηγορίαν και πηγήν χρηματοδοτήσεως). 15.Οδοποιία. Γέφυραι. Κτιριακά. Τουριστικά κλπ. έργα εκ χρηματοδοτήσεως Δημοσίων επενδύσεων (υποφάκελλοι κατά κατηγορίαν). 16.Μελέται τοπικών έργων εξ επιχορηγήσεως Δ. Επενδύσεων. 17.Συντήρησις, επισκευή, διαρρυθμίσεις κλπ. Δημοσίων κτιρίων πολιτικών υπηρεσιών ή ιδιωτικών ακινήτων μεμισθωμένων ή επιτεταγμένων υπό του Δημοσίου προς στέγασιν Δημοσίων Υπηρεσιών εν τη χρήσει των οποίων το Δημόσιον προστατεύεται υπό του ενοικιοστασίου ως και των πάσης φύσεως εγκαταστάσεων αυτών. 18.Κράτησις εκ πιστώσεων Δημ. Επενδύσεων δι' αποδοχάς τεχνικών υπαλλήλων και επιστατών της ΤΥΔΚ διά την παρ' αυτής σύνταξιν μελετών τοπικών έργων εκ Δημ. Επενδύσεων και επίβλεψιν τούτων ως και αμοιβαί ιδιωτικών πολ. Μηχανικών καταρτίσεως μελετών. 19.Κίνησις Κεφαλαίων Δ. Επενδύσεων. Περιοδικαί καταστάσεις. 2.Γ.ε.31 Νομαρχιακά Ταμεία 20.Απολογισμός έργων εκ Δ. Επενδύσεων. Αδιάθετα υπόλοιπα. Επιστροφαί τούτων εις λογαριασμόν περαιωθέντων έργων του Υπουργείου Συντονισμού. 21.Τοκοχρεωλυτικαί δόσεις δανείων, πράξεις λήψεως δανείων, βεβαιώσεις διά Δημοσίων Ταμείων και αποδόσεις δόσεων. 22.Επαρχιακή οδοποιΐα: (ίδιος φάκελλος κατά πηγήν εσόδων. Ομοίως ίδιος φάκελος κατ’ εργολαβίαν ή απολογιστικώς εκτελουμένων έργων. Εγκύκλιοι διαταγαί αφορώσαι τρόπον εκτελέσεως έργων Εθνικής οδοποιΐας, τετραετές και πενταετές πρόγραμμα Καταπολέμησις Ανεργίας. Απαλλοτριώσεις). 23.Έσοδα εξ ανταποδοτικών εισφορών επιβαλλομένων εις βάρος των ωφελουμένων εκ των υπό του Ν.Τ. εκτελουμένων έργων (άρθρ. 3 παρ. 1 εδάφ. γ΄ Ν.Δ. 3620/56), πάσης φύσεως εκούσιοι εισφοραί (άρθρ. 3 παρ. 1 εδάφ. ε΄Ν.Δ. 3620/56), έσοδα εξ εκμεταλλεύσεως ή εκποιήσεως δημοσίων κτημάτων αρμοδιότητος Υπουργείου Οικονομικών και διάθεσις των εσόδων τούτων δι’ αγοράν ακινήτων προς ανέγερσιν κτιρίων (άρθρ. 3 παρ. 2 Ν.Δ. 3620/56). 24.Κανονισμός οικονομικής λειτουργίας. Γ΄.Μηχανικός εξοπλισμός και κρατικά αυτοκίνητα. 1.Γενικαί εγκύκλιοι και αποφάσεις περί του τρόπου λειτουργίας και διαχειρίσεως του Μ. Εξοπλισμού και των αυτοκινήτων των Ν.Τ. Απογραφικά δελτία, τιμολόγια, χρήσις μηχανημάτων, όροι εργασίας κλπ. 2.Διάθεσις μηχανημάτων και αυτοκινήτων του Ν. Ταμείου παρά του Υπουργείου, πρωτόκολλα παραλαβής τούτων. Διάθεσις εις τρίτους και εις έργα. Κινητοποίησις του Μ. Εξοπλισμού εις εκτάκτους περιστάσεις και σχετικαί δαπάναι αυτού. Έσοδα εκ της διαθέσεως τούτων. 3.Φύλαξις, στάθμευσις, στέγασις, συντήρησις και επισκευή του Μ. Εξοπλισμού και αυτοκινήτων. Συνεργεία επισκευών. 4.Πορεία της διαχειρίσεως του Μ.Ε. και αυτοκινήτων. Δελτία προόδου και περιοδικαί καταστάσεις. 5.Διαχείρισις, συντήρησις και λειτουργία των κρατικών αυτοκινήτων. Δαπάναι συντηρήσεως και λειτουργίας αυτών (Υποφάκελλοι κατά υπηρεσίας). Η παρούσα δημοσιευθήτω διά της Εφημερίδος της Κυβερνήσεως. Άρθρ.2.-1.Η Διοίκησις του Νομαρχιακού Ταμείου ασκείται υπό του Δ. Συμβουλίου αυτού, συγκροτουμένου δι' αποφάσεως του Νομάρχου, κατά τας διατάξεις του άρθρ. 2 του Ν.Δ. 3620/56, του άρθρ. 9 του Ν.Δ. 3770/57 και του άρθρ. 26 παρ. Ιζ' του υπ' αριθ. 864/1960 Β.Δ/τος. 2.Του Δ. Συμβουλίου μετέχει μετά ψήφου ο, εν τη έδρα του Νομού, υπηρετών Επιθεωρητής Δημοσίων Υπολόγων, αναπληρούμενος εν ελλείψει, απουσία, ή κωλύματι υπό του παρά τη Νομαρχία προϊσταμένου της Υπηρεσίας Δημοσίου Λογιστικού, οσάκις συζητούνται θέματα εγκρίσεως ή τροποποιήσεως προϋπολογισμών Δήμων ως και επί εγκρίσεων διαθέσεως μέρους ειδικευμένων, υπέρ ωρισμένων σκοπών, εσόδων αυτών και μέχρι ποσοστού 50% αυτών, διά την κάλυψιν υποχρεωτικών δαπανών (άρθρ. 1 Ν.Δ.3777/57). 3.Ο προϊστάμενος Υπηρεσίας Δημοσίου Λογιστικού, παρίστασται άνευ ψήφου εις το Συμβούλιον του Ν.Τ. διά την άσκησιν της αρμοδιότητος της περ. δ' της παρ. 1 του άρθρ. 10 του υπ' αριθ. 862/60 Β.Δ/τος, χωρίς εκ τούτου να κωλύεται διά την αναπλήρωσιν, περί ης η προηγουμένη παράγραφος. Λειτουργία του Διοικητικού Συμβουλίου  (Β.Δ. 27.12.56-9.1.57 ΦΕΚ 2) Α) Πρόσκλησις μελών εις συνεδρίασιν Άρθρ.3.-1.Τα μέλη του κατά το άρθρ. 2 του Ν.Δ. 3620/1956 Δ. Συμβουλίου καλούνται εις συνεδρίασιν δι' εγγράφου προσκλήσεως του Προέδρου, επιδιδομένης επί αποδείξει, είκοσι τέσσαρας τουλάχιστον ώρας, προ της συνεδριάσεως, επιτρεπομένης κατά την κρίσιν του προέδρου, της συντομεύσεως του χρονικού τούτου διαστήματος μόνον εις περίπτωσιν  επειγούσης και αφεύκτου ανάγκης. 2.Εάν τακτικόν μέλος του Δ.Συμβουλίου κωλύεται να παραστή εις συνεδρίασιν, δέον όπως εγκαίρως ειδοποιή τον γραμματέα του Συμβουλίου, όστις αποστέλλει νέαν πρόσκλησιν εις το αναπληρωματικόν μέλος, μη απαιτουμένης εις την περίπτωσιν ταύτην της τηρήσεως της προθεσμίας της παρ. 1, εκτός εάν έχη ειδοποιηθή εγγράφως περί του κωλύματος εγκαίρως ο γραμματεύς του συμβουλίου, ότε η αποστολή της προσκλήσεως γίνεται απ' ευθείας εις τον αναπληρωτήν. 3.Εις τας συνεδριάσεις του Δ. Συμβουλίου δύναται να καλούνται υπό του Προέδρου του Συμβουλίου και τρίτα, μη μέλη, πρόσωπα προς παροχήν πληροφοριών ή υποστήριξιν των απόψεών των. 4.Η, εις τας συνεδριάσεις του Δ.Συμβουλίου, πρόσκλησις υπό του Προέδρου των μη μελών αυτού αιρετών νομαρχιακών συμβούλων, είναι υποχρεωτική. Η προς αυτούς πρόσκλησις κοινοποιείται κατά τα ισχύοντα επί των τακτικών μελών του Δ. Συμβουλίου. 5.Τα μέλη του Δ.Συμβουλίου υποχρεούνται να παρίστανται ανελλιπώς εις τας συνεδριάσεις. Β)Συζητητέα θέματα 1.Επί της προσκλήσεως εις συνεδρίασιν αναγράφονται πάντοτε η ημέρα και η ώρα της συνεδριάσεως ως και τα υπό του Προέδρου οριζόμενα θέματα της ημερησίας διατάξεως. Τόπος συνεδριάσεως ορίζεται το νομαρχιακό κατάστημα, υπό του Προέδρου όμως δύναται να καθορίζηται ως τόπος και έτερος τοιούτος. (Μετά την σελ. 214,406)  Σελ.214,407 195-29 Νομαρχιακά Ταμεία 2.Γ.ε.31 2.Θέμα μη αναγεγραμμένον εν τη ημερησία διατάξει, δύναται να συζητηθή μόνον ομοφώνω αποφάσει του συμβουλίου. Γ) Λήψις αποφάσεων 1.Προς σχηματισμόν απαρτίας απαιτείται η παρουσία τεσσάρων τουλάχιστον μελών. Εξαιρετικώς το συμβούλιον λογίζεται εν απαρτία διά της παρουσίας τριών τουλάχιστον μελών, μόνον μετά δευτέραν πρόσκλησιν και εφ' όσον κατά την πρώτην δεν επετεύχθη απαρτία, συμφώνως τω προηγουμένω εδαφίω της παρούσης παραγράφου. 2.Αι αποφάσεις του Δ.Συμβουλίου λαμβάνονται διά σχετικής πλειοψηφίας των παρόντων, εν ισοψηφία υπερισχυούσης της γνώμης υπέρ ης η ψήφος του προέδρου. Εν πάση περιπτώσει ουδεμία απόφασις είναι έγκυρος αν μη συγκεντρώση δύο τουλάχιστον ψήφους. 3.Αι ψηφοφορίαι του συμβουλίου είναι πάντοτε φανεραί και γίνονται δι' ονομαστικής κλήσεως. 4.Αι συνεδριάσεις του συμβουλίου δεν είναι δημόσιαι. Περίληψις των ληφθεισών αποφάσεων, δύναται να ανακοινούται εις τρίτους μόνον υπό του προέδρου. Δ) Τήρησις πρακτικών 1.Περί των εν τω συμβουλίω συζητήσεων τηρούνται υπό του γραμματέως συνοπτικά πρακτικά. Αι λαμβανόμεναι όμως αποφάσεις και αι, τυχόν, επ' αυτών μειοψηφίαι, καταχωρίζονται εν αυτοίς, αυτούσιαι. 2.Τα πρακτικά υπογράφονται υπό των παραστάντων κατά την συνεδρίασιν μελών και του Γραμματέως. Ε) Εκτελεστότης αποφάσεων Αι αποφάσεις του συμβουλίου δεν εκτελούνται προ της επικυρώσεως παρά τούτων εν επομένη συνεδριάσει, των πρακτικών της συνεδριάσεως, καθ' ην ελήφθησαν εκτός της περιπτώσεως καθ' ην το συμβούλιον κρίνει, ότι επείγουσα ανάγκη επιβάλλει την άμεσον εκτέλεσιν των αποφάσεων, εν τω συνόλω των, ή προς ωρισμένας οπότε εξουσιοδοτείται υπό του συμβουλίου ο πρόεδρος προς επικύρωσιν των πρακτικών. Σελ. 214,408 195-30 Αρμοδιότητες Διοικητικού Συμβουλίου Άρθρ.4.-1.Εις το Δ.Σ. ανήκει η εν γένει διοίκησις, διαχείρισις, ως και η λήψις  πάσης αποφάσεως αναγκαιούσης διά την πραγματοποίησιν του σκοπού του Νομαρχιακού Ταμείου. 2.Το Δ.Σ. ασκεί απάσας τας αρμοδιότητας τας απορρεούσας εκ του Ν.Δ. 3620/56, του Ν.Δ.3770/57, του Νόμ. 3155/55 και του από 10.9.1955 Β.Δ/τος. 3.Ειδικώτερον το Δ.Σ. έχει και τας ακολούθους αρμοδιότητας : α)Καταρτίζει το ετήσιον πρόγραμμα των, κατά το άρθρ. 1 του Ν.Δ. 3620/1956, έργων και συντάσσει τον προϋπολογισμόν αυτού. β)Κατανέμει ειδικώτερον τας, εν τω εγκεκριμένω προϋπολογισμώ, αναγεγραμμένας πιστώσεις, αναλόγως των τοπικών αναγκών και εκτελεί ταύτας μέσω του εξουσιοδοτουμένου παρ' αυτού οργάνου. γ)Καταρτίζει τον απολογισμόν και ισολογισμόν του Ν. Ταμείου. δ)Αποφασίζει περί της συντάξεως των μελετών των εκτελεστέων έργων, περί της δημοπρατήσεως των έργων ως και περί των προμηθειών του Ν. Ταμείου. ε)Συγκροτεί τας επιτροπάς διενεργείας των δημοπρασιών των εκτελεστέων έργων και των προμηθειών. ς)Εγκρίνει τα πρακτικά των δημοπρασιών εκτελέσεως έργων και προμηθειών. ζ)Γνωμοδοτεί επί εγκρίσεων και τροποποιήσεων των προϋπολογισμών των Δήμων και επί εγκρίσεων διαθέσεως μέχρι ποσοστού 50% ειδικευμένων, υπέρ ωρισμένων σκοπών, εσόδων αυτών, διά την αντιμετώπισιν υποχρεωτικών δαπανών. η)Αποφαίνεται, αιτήσει των ενδιαφερομένων περί της επιμηκύνσεως του χρόνου εξοφλήσεως δανείου της κατηγορίας Μ.Κ.Ε., κατά τας κειμένας διατάξεις. θ)Εγκρίνει την έκδοσιν ενταλμάτων προπληρωμής, τηρουμένων των διατάξεων του, από 22.9.1923, Δ/τος "περί προπληρωμών" ως και των τοιούτων περί προληπτικού ελέγχου. ι)Αναθέτει, κατά τα κεκανονισμένα, την εκπόνησιν μελετών εις τα προς τούτο κρινόμενα κατάλληλα πρόσωπα, έχοντα το δικαίωμα εκπονήσεως κατά νόμον τοιούτων μελετών, επί ελαχίστη νομίμω αμοιβή, κατά τον ισχύοντα κώδικα περί αμοιβών. ια)Αποφασίζει περί της προσλήψεως του πάσης φύσεως προσωπικού του Ν.Τ. (τακτικού και επί συμβάσει εργασίας ιδιωτικού δικαίου), κατά τας κειμένας διατάξεις. ιβ)Ως πειθαρχική δικαιοδοσία δύναται να επιβάλλη τας ποινάς μέχρι και του προστίμου των αποδοχών τριών μηνών. 2.Γ.ε.31 Νομαρχιακά Ταμεία ιγ)Χορηγεί εις το προσωπικόν του Ν. Ταμείου τας κανονικάς, αναρρωτικάς και εκπαιδευτικάς αδείας και εγκρίνει την χορήγησιν νοσηλείων κατά την διαδικασίαν των άρθρ. 75-91 του Νόμ. 1811/51, εν συνδυασμώ προς το άρθρ. 9 του από 23/24.12.55 Β.Δ/τος. Αι, περί χορηγήσεως εκπαιδευτικών αδειών, αποφάσεις, υπόκεινται εις την έγκρισιν του Υπουργού Εσωτερικών, προκειμένου δε διά την αλλοδαπήν των Υπουργών Εσωτερικών και Οικονομικών, παρεχομένην μετά προηγούμενην σύμφωνον γνώμην του Α.Σ.Δ.Υ. ιδ)Διατυποί το σχετικόν ερώτημα προς το αρμόδιον Υπηρεσιακόν Συμβούλιον, προκειμένης μονιμοποιήσεως ή προαγωγής υπαλλήλων του Ν. Ταμείου. ιε)Εκδίδει την, υπό του άρθρ. 193 παρ. 4 του υπ' αριθ. 1811/51 νόμου, απαιτουμένην πράξιν περί παρατάσεως της προθεσμίας κοινοποιήσεως της πράξεως, περί λύσεως της υπαλληλικής σχέσεως. ις)Απονέμει διά πράξεώς του, μετά γνώμην του Υπηρεσιακού Συμβουλίου, εις τους υπαλλήλους του Ν.Τ. ηθικάς αμοιβάς. ιζ)Αποφαίνεται περί της εγέρσεως αγωγών και της ασκήσεως ενδίκων μέσων. ιη)Προέρχεται εις συμβιβασμούς επί διαφορών του Ν.Τ.,αναγνώρισιν απαιτήσεων κατ' αυτού, παραίτησιν από εγερθείσης αγωγής και ασκηθέντος ενδίκου μέσου και αποδοχήν δικαστικών αποφάσεων, μετά γνωμοδότησιν του Νομικού Συμβουλίου του Κράτους. ιθ)Καθορίζει τας ώρας εργασίας των υπαλλήλων του Ν.Τ. κ)Χορηγεί εις αυτούς τας, περί ων τα άρθρ. 51 παρ. 2 και 52 παρ. 1 του υπ' αριθ. 1811/51 Νόμου, αδείας. κα)Αποφαίνεται περί της αναγνωρίσεως προϋπηρεσίας των υπαλλήλων του Νομαρχιακού Ταμείου. Αρμοδιότητες Προέδρου Διοικ. Συμβουλίου Άρθρ.5.-1.Ο Πρόεδρος του Δ.Σ. εκπροσωπεί το Ν. Ταμείον ενώπιον των δικαστηρίων και πάσης αρχής ή ιδιώτου. 2.Εκτός των ανωτέρω, ο Πρόεδρος του Δ.Σ. έχει και τας ακολούθους αρμοδιότητας: α)Καταρτίζει την ημερησίαν διάταξιν των συνεδριάσεων του Δ.Σ. αναλόγως των υφισταμένων υπηρεσιακών αναγκών, συγκαλεί το Δ.Σ. και διευθύνει τας συνεδριάσεις αυτού. β)Δίδει και αφαιρεί το λόγον εις τα μέλη του Δ.Σ. δυνάμενος να θέση χρονικούς περιορισμούς εις τας αγορεύσεις αυτών και επιμελείται της εκτελέσεως των υπό του Δ.Σ. λαμβανομένων αποφάσεων. γ)Καλεί τους αρμοδίους υπηρεσιακούς παράγοντας προς εισήγησιν εν τω Δ.Σ. επί των υπό κρίσιν θεμάτων ή επί τη αιτήσει των και τους ενδιαφερομένους προς ανάπτυξιν εν τω Δ.Σ. των απόψεών των είτε αυτοπροσώπως είτε διά πληρεξουσίου. δ)Εκδίδει τας σχετικάς πράξεις περί μονιμοποιήσεως, προαγωγής, διαθεσιμότητος, αργίας, εκπτώσεως, παραιτήσεως, υποβιβασμού, εντάξεως και απολύσεως των υπαλλήλων του Νομ. Ταμείου. ε)Λαμβάνει γνώσιν των προς το Ν.Τ. απευθυνομένων κυριοτέρων εγγράφων και υπογράφει παν έγγραφον ως και τα εκδιδόμενα πάσης φύσεως χρηματικά εντάλματα. ς)Εις εκτάκτους κατεπειγούσας ανάγκας δικαιούται να λαμβάνη προσωρινά μέτρα και εγείρη αγωγάς προς προάσπισιν των συμφερόντων του Ν.Τ. υποχρεούμενος όπως θέτη εις πρώτην συνεδρίασιν του Δ.Σ. τας ενεργείας του ταύτας προς έγκρισιν. ζ)Πάσα κοινοποίησις δικογράφου ή εξωδίκου προσκλήσεως και διαμαρτυρίας γίνεται προς τον Πρόεδρον του Δ. Συμβουλίου. 3.Ελλείποντος, απόντος ή κωλυομένου του Προέδρου του Δ.Σ. τα ως άνω καθήκοντα και αρμοδιότητες ασκούνται υπό του νομίμου αναπληρωτού του, Διευθυντού Νομαρχίας. Γραμματεύς Διοικητικού Συμβουλίου Άρθρ.6.1-1.Γραμματεύς του Δ.Σ. ορίζεται μετά του αναπληρωτού του υπό του Νομάρχου, εκ των εν τη έδρα του Νομού υπηρετούντων δημοσίων υπαλλήλων. 2.Ο Γραμματεύς του Δ.Σ. επιμελείται της κοινοποιήσεως των προσκλήσεων προς τα μέλη του Δ.Σ. ως και εις τα υπό του Προέδρου του Δ.Σ.,καλούμενα πρόσωπα, μη μέλη του Δ.Σ., συντάσσει τα πρακτικά των συνεδριάσεων, μεριμνά διά την υπογραφήν των υπό των παραστάντων κατά την συνεδρίασιν μελών, τηρεί υπευθύνως το βιβλίον πρακτικών συνεδριάσεων του Δ.Σ. και βεβαιοί τα εκδιδόμενα αντίγραφα ή αποσπάσματα των αποφάσεων αυτού. Προϊστάμενος Υπηρεσίας Ν. Ταμείου Α)Διορισμός–Αναπλήρωσις Άρθρ.7.-1.Προϊστάμενος της Υπηρεσίας του Ν.Τ. ορίζεται υπό του Νομάρχου, υπάλληλος επί 6ω τουλάχιστον βαθμώ του Νομαρχιακού Ταμείου ή δημόσιος εν τη έδρα του νομού υπηρεσίας. 2.Τον προϊστάμενον του Ν. Ταμείου, απόντα ή κωλυόμενον αναπληροί εις απάσας τας αρμοδιότητας και τα καθήκοντά του, ο δι' αποφάσεως του Νομάρχου οριζόμενος δημόσιος υπάλληλος, εκ των υπηρετούντων εν τη έδρα του νομού ή τοιούτος του Ν. Ταμείου, κεκτημένος 6ον τουλάχιστον βαθμόν. (Μετά την σελ. 214,408)  Σελ. 214,4081 195-31 Νομαρχιακά Ταμεία 2.Γ.ε.31 Β'.Καθήκοντα και αρμοδιότητες  Προϊσταμένου α)Ο Προϊστάμενος της Υπηρεσίας του Ν.Τ. προϊσταται μετά τον Πρόεδρον  του Δ.Σ., των Υπηρεσιών του Ν.Τ. και έχει την διεύθυνσιν της όλης υπηρεσίας αυτού. β)Παραλαμβάνει τα προς το Ν.Τ. απευθυνόμενα έγγραφα και τηλεγραφήματα, πλην των εμπιστευτικών τοιούτων άτινα δίδονται προσωρινώς εις τον Πρόεδρον του Δ.Σ., ανακοινοί υποχρεωτικώς τα κυριώτερα τούτων εις αυτόν και ενεργεί την προσήκουσαν κατανομήν πάντων εις τας οικείας υπηρεσίας, σημειών επί εκάστου εγγράφου προ της πρωτοκολλήσεώς του την υπηρεσίαν εις ην δέον να δοθή μετά την πρωτοκόλλησιν προς ενέργειαν, την ημερομηνίαν παραλαβής των, την ένδειξιν του επείγοντος, ων υπεύθυνος διά την παρακολούθησιν, την τακτικήν και έγκαιρον περαίωσιν των υποθέσεων. γ)Ασκεί εποπτείαν και έλεγχον επί πασών των υπηρεσιών του Νομ. Ταμείου και ελέγχει τας ενεργουμένας παρ' αυτών πράξεις. δ)Μονογραφεί άπαντα τα σχέδια των ενεργουμένων εγγράφων υπό των υπηρεσιών του Ν.Τ. δικαιούμενος να επιφέρει τας αναγκαίας βελτίωσεις ή να υποδεικνύη τας επενεκτέας μεταβολάς και εισηγείται την υπογραφήν των εις τον Πρόεδρον του Δ. Συμβουλίου. ε)Εφορά την υπό των υφισταμένων του εφαρμογήν των νόμων, Β.Δ/των, Υπουργικών ή Νομαρχιακών αποφάσεων και εγκυκλίων. ς)Ακούει τα παράπονα των πολιτών και παρέχει προφορικώς πάσαν πληροφορίαν και οδηγίαν επί υποθέσεων αφορωσών αυτούς. ζ)Συντάσσει τας ετησίας υπηρεσιακάς εκθέσεις ικανότητος και επαρκείας των υπ' αυτόν υπαλλήλων και μεριμνά διά την ταχυτέραν διαβίβασιν αυτών εις τους οικείους ατομικούς φακέλλους, μετά την θεώρησιν τούτων υπό του Προέδρου του Δ.Σ., ων υπεύθυνος προσωπικώς διά την διαφύλαξιν αυτών. η)Τηρεί το εμπιστευτικόν πρωτόκολλον, ενεργών την εμπιστευτικήν αλληλογραφίαν, εισηγούμενος την υπογραφήν της υπό του Προέδρου του Δ. Συμβουλίου. θ)Παραλαμβάνει τα έπιπλα και σκεύη της Υπηρεσίας του Ν.Τ. και καταγράφει αυτά εις το οικείον βιβλίον. ι)Επίσης καταγράφει, μετά του αποθηκαρίου του Ν.Τ. άπαντα τον μηχανικόν εξοπλισμόν του Ν.Τ., ως και το πάσης φύσεως υλικόν κινήσεως κλπ., εις ειδικόν επί τούτω τηρούμενον βιβλίον. ια)Εν γένει λαμβάνει παν αναγκαίον μέτρον διά την κανονικήν και εύρυθμον λειτουργίαν των υπηρεσιών του Ν.Τ. και μεριμνά δια την ταχείαν διεκπεραίωσιν των υποθέσεων του Ν.Ταμείου. Σελ. 214, 4082 195-32 ιβ)Θεωρεί και υπογράφει : Α'.Τα έγγραφα δι' ων σκοπείται προπαρασκευαστική ενέργεια. Β'.Πάντα τα διαβιβαστικά έγγραφα, Γ'.Τα εκδιδόμενα αντίγραφα εκ πρωτοτύπων ευρισκομένων εις το Αρχείον και  Δ'.Τα εις το Αρχείον τιθέμενα έγγραφα. ιγ)Παρίσταται άνευ ψήφου εις τας συνεδριάσεις του Δ.Σ. και εισηγείται την λήψιν των απαιτουμένων διοικητικών και λοιπών μέτρων προς τον σκοπόν της αναπτύξεως των εργασιών του Ν.Τ., παρέχων άμα απάσας τας απαιτουμένας πληροφορίας. ιδ)Επιμελείται της συντάξεως της ετησίας εκθέσεως πεπραγμένων και θέτει ταύτην υπ' όψιν του Δ. Συμβουλίου. ιε)Επιμελείται του συντονισμού των ενεργειών συντάξεως και εγκρίσεως του προϋπολογισμού εσόδων και εξόδων του Ν.Ταμείου, του απολογισμού και ισολογισμού ως και της υποβολής εις το Ελεγκτικόν Συνέδριον, διά την εκδίκασιν τούτου. ις)Βεβαιοί περί του ποσού της κατατεθείσης, εις τον οικείον λογαριασμόν του Ν.Τ., συνεισφοράς εις χρήμα των ενδιαφερομένων διά την εκτέλεσιν των έργων και περί της αναλογίας αυτού προς την διατεθείσαν επιχορήγησιν εκ δημοσίων επενδύσεων. ιζ)Επιμελείται της εκτελέσεως πάσης πειθαρχικής αποφάσεως αφορώσης το προσωπικόν του Ν.Τ., εκκαθαρίζων και βεβαιών εις το Δημόσιον Ταμείον, τα τέλη της πειθαρχικής διαδικασίας. ιη)Κυροί διά της υπογραφής του και δια της σφραγίδος της υπηρεσίας, υπ' ευθύνην αυτού, τα αντίγραφα των διενεργουμένων και παραβαλλομένων εγγράφων, προ της κοινοποιήσεως ή της διεκπεραιώσεως αυτών, εις τας προς ας απευθύνονται αρχάς ή ιδιώτας. Οσάκις απουσιάζει ή κωλύεται τ' ανωτέρω ενεργεί ο νόμιμος αναπληρωτής του. 2.Γ.ε.31 Νομαρχιακά Ταμεία ΚΕΦΑΛΑΙΟΝ Β' Υπηρεσίαι Νομ. Ταμείου. Άρθρ.8.-Αι υπηρεσίαι του Νομαρχιακού Ταμείου διακρίνονται εις διοικητικάς και λογιστικάς. Αρμοδιότητες Υπηρεσιών Νομ. Ταμείου 